Patagoninė kaisaka

Patagoninė kaisaka (Bothrops ammodytoides) – angių šeimai (Viperidae) priklausanti gyvačių rūšis. Paplitusi beveik visoje Argentinoje: nuo šalies šiaurės iki Patagonijos. Dažniausia šiaurės vakarų Argentinoje. Kadangi arealas siekia Čubuto provinciją (pastebėta ir Santa Kruse),McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, Volume 1. Herpetologists' League. 511 pp. tai toliausiai pietuose gyvenanti pasaulio gyvatė.Bothrops ammodytoides LEYBOLD, 1873, The Reptile Database

Kūnas 45–75 cm ilgio, bet gali pasiekti ir 1 m. Nugara blyškiai ruda, su dideliais kvadratiškais tamsiai rudais raštais arba skersėmis su juodais kraštais. Kai kurių individų nugaros raštas zigzaginis. Už akies – juodas dryžis. Pilvas gelsvas, su rudomis dėmėmis.

Gyvena vidutinių platumų ir subtropinėse savanose, stepėse. Įsikuria daugiausia smėlingose, akmeningose vietose, pakrančių kopose, stačiuose upių krantuose, druskožemiuose. Kartais sutinkama ir visžalių medžių miškuose.

Įgėlimas nuodingas, bet retai mirtinas. Nuodai gerokai silpnesni, nei Bothrops alternatus (urutu).Campbell JA, Lamar WW. 2004. The Venomous Reptiles of the Western Hemisphere. Comstock Publishing Associates, Ithaca and London. 870 pp. Po įgėlimo prasideda skausmai, hematomos, deginimas, nekrozė įgėlimo vietoje, galvos skausmas, pykinimas, vėmimas, pilvo skausmas, diarėja, sąmonės sutrikimas, konvulsijos, apalpimas. Nesuteikus medicininės pagalbos, mirtis gali ištikti per 72 valandas.«Yarará Ñata (Bothrops ammodytoides)». Fauna de La Rioja. 

Vietiniai pavadinimai: .


 Šaltiniai 

Kategorija:Angys